Vilnius, 2024 m. spalio 22 d.

**„Lidl“ atidarys išskirtinę parduotuvę Riešėje: tokia bus pirmoji tinklo parduotuvė Lietuvoje**

**Prekybos tinklas „Lidl“ tęsia plėtrą Lietuvoje ir Vilniaus regione – spalio 24 dieną Riešėje duris atvers išskirtinė „Lidl“ parduotuvė šalyje. Adresu Dangeručio g. 4 atidaroma parduotuvė tokia bus pirmoji Lietuvoje – tai bus medinio konstruktyvo „Lidl“ parduotuvė. Naujoji parduotuvė pasižymės išskirtiniu tvarumu ir mažesniu poveikiu gamtai – šios parduotuvės tiek laikančios konstrukcijos, tiek išorės sienos yra pagamintos iš medienos. Taip pat parduotuvė pasižymi mediniu fasadu, o dalis vidaus sienų taip pat yra padengta medžio fanera.**

Visoje savo veikloje didelį dėmesį tvarumui skiriantis „Lidl“ siekia, kad ir parduotuvių pastatai prisidėtų prie tvaresnės aplinkos. Naujoji „Lidl“ parduotuvė Riešėje bus pirmoji tinklo medinio konstruktyvo parduotuvė Lietuvoje.

„Sėkmingų medinės statybos gerųjų pavyzdžių jau yra ir kitose šalyse – pavyzdžiui Švedijoje, Vokietijoje, Suomijoje, Norvegijoje, Jungtinėje Karalystėje, Vokietijoje. „Lidl“ tvarumas yra svarbus visoje veiklos grandinėje, todėl nuolatos dedame pastangas įgyvendindami tvarius sprendimus ir prisidėdami prie aplinkos tausojimo. Medienos naudojimas statybose taip pat ženkliai prisideda prie CO2 mažinimo, todėl naujosios parduotuvės pastatas prisidės ir prie tvaresnės aplinkos kūrimo. Mediena taip pat pasižymi savybėmis, kurios leidžia užtikrinti garso ir šilumos izoliaciją, tad tokiu būdu galima sutaupyti energijos“, – teigė „Lidl Lietuva“ Centrinės tarnybos vadovas, valdybos narys Marius Kybartas.

Atidarydamas naują parduotuvę prekybos tinklas taip pat prisidėjo ir prie bendruomenės poreikius atitinkančios aplinkos įrengimo greta parduotuvės. „Lidl“ prie naujosios parduotuvės įrengė poilsio zoną su suoliukais, pasodino krūmus, medžius, įgyvendino kitus apželdinimo sprendimus. Prie naujosios parduotuvės taip pat veiks tvaresnį transportą skatinančios elektromobilių įkrovimo stotelės – viena greito bei penkios lėto įkrovimo stotelės.

**Strategiškai patogi lokacija greitam apsipirkimui**

Naujoji parduotuvė duris atvers strategiškai patogioje vietoje tiek vietos gyventojams Riešėje, tiek pravažiuojantiems – visai greta Molėtų plento, Dangeručio gatvėje. Parduotuvė kasdien veiks nuo 8 iki 22 valandos. Jos komandą sudarys maždaug 30 darbuotojų. Aukščiausius iš didžiųjų prekybos tinklų atlyginimus mokančio „Lidl“ vidutinis atlyginimas, „Rekvizitai.lt“ 2024 metų rugpjūčio mėnesio duomenimis, siekė 2299,58 eurus prieš mokesčius. Apskaičiuojant vidutinį darbo užmokestį, „Lidl Lietuva“ remiasi visą kalendorinį mėnesį įmonėje išdirbusių darbuotojų atlyginimo duomenimis.

Naujoji parduotuvė yra įprasto ir daugeliui pirkėjų puikiai pažįstamo formato. Parduotuvėje iš viso veiks 11 kasų: 5 įprastinės bei 6 savitarnos, iš kurių visos – XXL dydžio. Šios kasos puikiai pritaikytos esant didesniems pirkiniams bei greitiems apsipirkimams. Skaičiuojama, kad savitarnos kasose atsiskaityti už prekes galima per vidutiniškai 2 minutes.

Šalia parduotuvės taip pat įrengta itin patogi ir erdvi automobilių stovėjimo aikštelė, kuri leis visada rasti vietos automobilio parkavimui ir užtikrins greitą bei patogų apsipirkimą.

**Dovanos ir šventė Riešės bendruomenei**

Spalio 24 dieną „Lidl“ surengs šventę vietos bendruomenei naujosios parduotuvės atidarymo proga. 8 valandą ryto, atidarant parduotuvę, klientai bus vaišinami gėrimais ir saldumynais, pirmieji pirkėjai dovanų gaus specialiai atidarymui pagamintus daugkartinius pirkinių maišelius. Be visų pramogų atidarymo proga klientų lauks specialūs pasiūlymai tiek maisto, tiek ir ne maisto prekėms, kurie leis apsipirkti už jau įprastai žemą „Lidl“ kainą.

Norint geriau pažinti Riešės regioną, prekybos tinklas atidarymo proga pristatys ir specialiai sukurtą pažintinį turą pėsčiomis po Riešę ir jos apylinkes. Jį „Lidl“ prašymu parengė žygių organizavimo profesionalai „TrenkTuras“. Žygio atstumas – apie 13,5 km, jis apims tiek gamtos, tiek ir miesto objektus. Žygio maršrutą bus galima rasti „TrenkTuro“ interneto puslapyje bei mobilioje programėlėje, taip pat prie parduotuvės pastatytame stende, kur tereikės nuskenuoti QR kodą ir pradėti žygį.

Iš viso šiuo metu Lietuvoje veikia 75 „Lidl“ parduotuvės 28 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose ir Molėtuose.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)